ന്യൂയോര്ക്ക് സിറ്റി പബ്ലിക്ക് അഡ്വക്കേറ്റ് ആയി മത്സരിക്കുന്ന ഡോ. ദേവി നമ്ബ്യാപറമ്ബിലിന് കേരള ടൈംസ് ധനസമാഹാരം നടത്തുന്നു ന്യൂയോര്ക്ക്: ന്യൂയോര്ക്ക് സിറ്റി പബ്ലിക്ക് അഡ്വക്കേറ്റ് ആയി മത്സരിക്കുന്ന ഡോ. ദേവി നമ്ബ്യാപറമ്ബിലിന് കേരള ടൈംസ് ന്യൂസ് വെബ് പോര്ട്ടലിന്റെ ആഭിമുഖ്യത്തില് ധനസമാഹാരം നടത്തുന്നു. സെപ്തംബര് 21 നു ചൊവ്വാഴ്ച്ച വൈകുന്നേരം 6.30 സിത്താര് പാലസ് റെസ്റ്റോറന്റില് നടക്കുന്ന ഡിന്നര് നൈറ്റ്ധനസമാഹാര ചടങ്ങില് റോക്ലാന്ഡ് കൗണ്ടി ചീഫ് എക്സിക്യൂട്ടീവ് എഡ് ഡേ മുഖ്യാതിഥിയായിരിക്കും. അഡ്രസ് : 38 ORANGE TOWN SHOPPING CENTER, ORANGEBURG , NEWYORK 10962. ഇതാദ്യമായാണ് ഒരു ഇന്ത്യന് വനിത ന്യൂയോര്ക്ക് സിറ്റി പബ്ലിക്ക് അഡ്വക്കേറ്റ് ആയി മത്സരിക്കുന്നത്. പബ്ലിക്ക് അഡ്വക്കേറ്റിനെകൂടാതെ രണ്ടു മുനിസിപ്പല് ഓഫീസര്മാരാണ് ന്യൂയോര്ക്ക് സിറ്റിയിലെ മുഴുവന് വോട്ടര്മാരും ചേര്ന്ന് തെരഞ്ഞെടുക്കുന്നത്. വിപുലമായ അധികാരപരിധിയുള്ള തെരെഞ്ഞെടുക്കപ്പെട്ട പ്രതിനിധിയായ പബ്ലിക്ക് അഡ്വക്കേറ്റ് ആയിരിക്കും ന്യു യോര്ക്ക് സിറ്റി മേയര് മരണപ്പെടുകയോ മേയര് പെട്ടെന്ന് സ്ഥാനമൊഴിയുകയോ ചെയ്താല് ആ സ്ഥാനം വഹിക്കുക പിന്തുടര്ച്ചാവകാശത്തിനു ആദ്യത്തെ പരിഗണന ലഭിക്കുക.സിറ്റിയുടെ പ്രവര്ത്തനങ്ങളെ നിരീക്ഷിക്കുക, തെറ്റുകള് ചൂണ്ടിക്കാട്ടുക, തെറ്റായ കാര്യങ്ങള് തിരുത്തുക, ജനശബ്ദമായി പ്രവര്ത്തിക്കുകയും ചെയ്യുക എന്ന സുപ്രധാന ചുമതലയാണ് ന്യൂയോര്ക്ക് സിറ്റി കൗണ്സിലിലെ നോണ് വോട്ടിംഗ് അംഗമായ പബ്ലിക്ക് അഡ്വക്കേറ്റിന്റെ ചുമതല . ഇപ്പോഴത്തെ മേയര് ബില് ഡി ബ്ളാസിയോ നേരത്തെ പബ്ലിക്ക് അഡ്വക്കറ്റായിരുന്നു. നിലവിലുള്ള പബ്ലിക്ക് അഡ്വക്കറ്റു ജുമാനെ വില്യംസ് ഡമോക്രാറ്റ് ആണ് ദേവിയുടെ എതിരാളി. പ്രമുഖ പെയിന് മെഡിസിന് ഡോക്ടര്, മാധ്യമ പ്രവര്ത്തക, സാമൂഹ്യപ്രവര്ത്തക, തുടങ്ങിയ നിരവധി മേഖലകളില് പ്രാഗല്ഭ്യം തെളിയിച്ചിട്ടുള്ള ഡോ. ദേവി നമ്ബ്യാപറമ്ബിലിന് പിന്തുണയുമായി മലയാളി സമൂഹം രംഗത്ത് എത്തിയിട്ടുണ്ട്. പാര്ട്ടി വര്ഗ വര്ണ ഭേദമന്യേ നിരവധി സംഘടനകളും ഗ്രൂപ്പുകളും ദേവിക്കുവേണ്ടി ഇതിനകം പ്രവര്ത്തനം ആരംഭിച്ചുകഴിഞ്ഞു. മലയാളിയായ ഡോ. ദേവിയെ പിന്തുണയ്ക്കാന് കേരള ടൈംസ് പാര്ട്ടി ബേദമന്യേ പിന്തുണയ്ക്കുകയാണ്. എല്ലാ മലയാളികളും സെപ്റ്റംബര് 21 നു നടക്കുന്ന ധന സമാഹാര പരിപാടിയില് പങ്കെടുക്കണമെന്ന് കേരള ടൈംസ് മാനേജിങ്ങ് ഡയറക്ടര് പോള് കറുകപ്പള്ളില്, ചീഫ് എഡിറ്റര് ഫ്രാന്സിസ് തടത്തില്, ഡെപ്യൂട്ടി എഡിറ്റര് ബിജു ജോണ് കൊട്ടാരക്കര എന്നിവര് അഭ്യര്ത്ഥിച്ചു. ഫോക്സ് ന്യൂസ്, ഏഷ്യാനെറ്റ്, സി .എന്.എന്, സി.ബി.എസ്, ഡോ. ഓസ് ഷോ എം.എസ്.എന്. ബി.സി,സി.എന്.ബി.സി, എന്.ബി.സി ന്യൂസ്, ഐ ടി വി ഫോക്സ് 5 എന് വൈ തുടങ്ങിയ ദേശീയ അന്തര്ദേശീയ ചാനലുകളില് ആരോഗ്യ വിദഗ്ധയെന്ന നിലയില് നിരവധി ചര്ച്ചകളിലും പ്രോഗ്രാമുകളിലുമായി 500 ല് പരം എപ്പിസോഡുകളില് ഡോ. ദേവി പങ്കെടുക്കുകയൂം അവതരണം നടത്തുകയും ചെയ്തിട്ടുണ്ട്. ബയോളജിയിലും ഇക്കണോമിക്സിലും നോര്ത്ത് വെസ്റ്റേണ് യൂണിവേഴ്സിറ്റിയില് നിന്നും ഇരട്ട ബിരുദമെടുത്ത ദേവി അതേ യൂണിവേഴ്സിറ്റിയിലെ ഫെനിബെര്ഗ് സ്കൂള് ഓഫ് മെഡിസിസിനില് നിന്ന് എംഡിയും ഹാര്വാര്ഡ് മെഡിക്കല് സ്കൂളില് നിന്ന് ഇന്റേണ്ഷിപ്പും റെസിഡെന്സിയും ഫെലോഷിപ്പും പൂര്ത്തിയാക്കിയ ശേഷം കൊളംബിയ യൂണിവേഴ്സിറ്റി ഗ്രാജുവേറ്റ് സ്കൂളില് നിന്ന് ജേര്ണലിസത്തില് മാസ്റ്റേഴ്സും കരസ്ഥമാക്കി. ഇപ്പോള് എന്.വൈ.യുവിലെ ഗ്രോസ്മാന് സ്കൂള് ഓഫ് മെഡിസിനിലെ ഫാക്കലേറ്റിയായും പ്രവര്ത്തിക്കുന്നു. 2020 ഡിസംബറില് കോവിഡ് രോഗ ബാധിതയായ ദേവി രോഗാവസ്ഥയില് ഇരിക്കെ രണ്ടാമത്തെ കുഞ്ഞിന് ജന്മം നല്കി. ഭര്ത്താവ് ഹോര്മീസ് തളിയത്തിനും രണ്ട് വയസുള്ള മൂത്ത മകള്ക്കും കോവിഡ് ആയിരുന്നു. പ്രസവ വേദന അനുഭവിച്ചുകൊണ്ടിരിക്കെ ഒരു ആംബുലന്സുപോലും ലഭിക്കാത്ത ഘട്ടത്തില് ആശുപത്രിയിലേക്ക് നടന്നു പോകേണ്ടി വന്നതും ഏറെ വിഷമത നേരിട്ടതും ദേവി വിവരിച്ചിക്കുന്നു. ഇത്തരം അനശ്ചിതാവസ്ഥയില് നിന്നും ഉടലെടുത്തതാണ് പബ്ലിക്ക് അഡ്വക്കറ്റായി മത്സരിക്കാന് അവര്ക്ക് പ്രേരകണയായത്. പ്രശ്നങ്ങളിലൂടെ കടന്നു പോകുന്ന പൊതുജനത്തിന്റെ വക്താവായും നഗരത്തിന്റെ വികസനത്തിനും മികച്ച നിയമ വാഴ്ചക്കും എല്ലാവരുടെയും പുരോഗതിക്കും വേണ്ടി പരിശ്രമിക്കുമെന്നവര് വാഗ്ദാനം ചെയ്യുന്നു. വിഭിന്നമായ രണ്ടു കാര്യങ്ങളാണ് താന് ചെയ്യുന്നത്. മെഡിക്കല് പ്രാക്ടീസും മാധ്യമ പ്രവര്ത്തനവും. മടുപ്പ് തോന്നുമ്ബോള് സ്വയം ഓര്മ്മപ്പെടുത്തും ജനങ്ങളുടെ ജീവിതം മെച്ചപ്പെടുത്തുകയാണ് തന്റെ ലക്ഷ്യമെന്ന്. കഴിഞ്ഞ 20 വര്ഷമായി പെയിന് മാനേജ്മന്റ് വിദഗ്ധയായി പ്രവര്ത്തിക്കുന്ന ഡോ. ദേവി അപകടങ്ങളില് പെടുന്നവരെ ചികിത്സിക്കാനുളള നിയോഗം. സ്പൈനല് കോഡ്, തലച്ചോറ് തുടങ്ങിയവക്കുളള ക്ഷതം മൂലം എഴുന്നേല്ക്കാന് കഴിയാത്തവര്, ശരീരഭാഗ ങ്ങള് മുറിച്ച് മാറ്റേണ്ടി വന്നവര് എന്നിവരുടെ വേദനകള്ക്ക് ആശ്വാസം നല്കാന് പ്രവര്ത്തിക്കുകയായിരുന്നു. രോഗികളുടെ കഥകള് കേള്ക്കുമ്ബോള്, കടുത്ത വേദന അനുഭവിക്കുന്നവരില് പലരും മാനസികമായ സൈേക്കാളജിക്കല് വേദനയാണ് അനുഭവിക്കുന്നതെന്ന് അതില് നിന്ന് ബോധ്യമായി. ജനങ്ങളുടെ ചിന്താഗതി മാറ്റുന്നതിലൂടെയാണ് കൂടുതല് സ്വാധീനം ചെലു ത്താനാവുകയെന്നും മനസിലായി. ഹഡ്സണ് വാലി വെറ്ററന് ഹോസ്പിറ്റലില് ചീഫ് പെയിന് മാനേജ്മന്റ് വിദഗ്ധയായി ജോലി ആരംഭിച്ചപ്പോഴാണ് ഡോ.ദേവി ഓപിയം ക്രിസിസ് മാനേജ്മെന്റിന്റെ ഭാഗമാകുന്നത്. വി.എ യില് നിന്ന് മന്ഹാട്ടന് വി.എ യില് ഡയറക്ടര് ആയി സ്ഥാനക്കയറ്റം ലഭിച്ച ദേവി, അവിടെ വച്ചാണ് വിയറ്റനാം യുദ്ധത്തില് പരിക്കേറ്റ പട്ടാളക്കാരുടെ ദയനീയ അവസ്ഥ ബോധ്യപ്പെടുന്നത്. യുദ്ധത്തിന്റെ അനന്തരഫലമായുണ്ടായ പോസ്റ്റ് ടൊമാറ്റിക്ക് സ്ട്രെസ്സ് ഡിസോര്ഡര് അഥവാ പി.ടി.എസ്.ഡി. ശാരീരികവും മാനസികവുമായ വേദനകള് അനുഭവിക്കുന്നവര്, മാനസിക പിരിമുറുക്കം, ആത്മഹത്യ പ്രവണത, ഭവാനരഹിതരാകേണ്ടി വന്നവര്, മയക്കു മരുന്നിന്റെ ദുരുപയോഗം മൂലം ദുരിതമനുഭവിക്കുന്നവര് എന്നിങ്ങനെ അവര് അനുഭവിച്ചുകൊണ്ടിരുന്ന വേദന ആശാനിയമാണെന്ന് തനിക്ക് ബോദ്ധ്യേപ്പെടാന് കഴിഞ്ഞു. ദേവിയുടെ നേതൃത്വത്തില് മുറിവേറ്റ വെറ്ററന് രോഗികളുടെ ചികില്സക്കായിപഠനം നടത്തി ഒരു പദ്ധതി തയാറാക്കി .അതിന്റെ ബ്ലൂ പ്രിന്റ് മിലിട്ടറി മെഡിസിന് പബ്ലിഷ് ചെയ്യുകയും ചെയ്തതായി ഡോ. ദേവി സാക്ഷ്യപ്പെടുത്തുന്നു. ആരോഗ്യ സാക്ഷരതയെ പ്രോത്സാഹിപ്പിക്കുക എന്ന ഉദ്ദേശത്തോടെയാണ് ദേവി ജേര്ണലിസം പഠിക്കുകയും വിവിധ ചാനലുകളിലൂടെ അത് പ്രാവര്ത്തികമാക്കുകയും ചെയ്തത്. അമേരിക്കാന് മെഡിക്കല് അസോസിയേഷനില് പ്രസിദ്ധീകരിച്ച 20 ജെര്ണലുകള് ഉള്പ്പെടെ 50 ല് പരം ആരോഗ്യ സംബന്ധമായ ജേര്ണലുകള് ഡോ. ദേവി ഇതിനകം പ്രസിദ്ധീകരിച്ചിട്ടുണ്ട്. ഫോര്ച്യുണ് 500 കമ്ബനികള് ഉള്പ്പെടെ നിരവധി ലോ ഫേമുകളിലും ഡോ. ദേവി കണ്സല്ട്ടന്റ് ആയി പ്രവര്ത്തിച്ചിട്ടുണ്ട്. അഡ്രസ് : 38 ORANGE TOWN SHOPPING CENTER, ORANGEBURG , NEWYORK 10962. ധന സമാഹാര മീറ്റിംഗില് പങ്കെടുക്കാന് ബന്ധപ്പെടുക: പോള് കറുകപ്പള്ളില്: 8455535671 ഫ്രാന്സിസ് തടത്തില് : 973 5183447 ഫ്രാന്സിസ് തടത്തില്